**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 21.decembra 2022 o 17.00 hod.**

**Prítomní:** Marta Kunová, starostka obce

**Poslanci:**  Mgr. Marta Bulejková, Ing. Lukáš Čičo, Ivan Čulen, Eva Mráziková,

Ing, Maroš Plško

**Hlavná kontrolórka obce:** Ing. Goláňová Katarína

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Kontrola uznesení z predchádzajúceho zastupiteľstva
4. Správa o kontrolnej činnosti HK za II. polrok 2022
5. Návrh plánu kontrolnej činnosti HK na I. polrok 2023
6. Stanovisko HK k návrhu rozpočtu na rok 2023 a  na roky 2024,2025
7. Návrh rozpočtu obce Hrabovka na rok 2023 a na roky 2024,2025
8. Návrh – VZN č. 1/2022 – miestny poplatok za KO
9. Návrh na odvolanie a návrh na schválenie zástupcu do orgánov obchodnej spoločnosti RVSVV s.r.o. Nemšová
10. Diskusia
11. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Marta Kunová, ktorá konštatovala, že vzhľadom na prítomnosť všetkých poslancov je obecné zastupiteľstvo uznášania schopné. Zároveň predložila prítomným poslancom návrh programu rokovania obecného zastupiteľstva. Poslanci nemali žiadne doplňujúce body a **schválili** programrokovaniabez pripomienok.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Mgr. Marta Bulejková, Ivan Čulen

Zapisovateľka: Mgr. Janka Štefánková, pracovníčka obecného úradu

**3. Kontrola uznesení z predchádzajúceho zastupiteľstva**

Hlavná kontrolórka obce predniesla správu o kontrole uznesení zo zasadnutia obecného zastupiteľstva zo dňa 4.10.2022 a z ustanovujúceho zasadnutia obecného zastupiteľstva zo dňa 28.11.2022. Konštatovala, že všetky uznesenia boli splnené. Poslanci správu zobrali **na vedomie.**

**Hlasovanie:**

**Prítomní: 5 Za: 5 Proti: 0 Zdržal sa:** **0**

**4. Správa o kontrolnej činnosti HK za II. polrok 2022**

Hlavná kontrolórka obce predložila poslancom materiál so správou o kontrolnej činnosti, pričom konštatovala, že neboli zistené žiadne chyba a nedostatky. Predložený dokument zobrali poslanci **na vedomie**.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**5. Návrh plánu kontrolnej činnosti HK na I. polrok 2023**

Hlavná kontrolórka obce predložila obecnému zastupiteľstvu návrh Plánu kontrolnej činnosti HK na I. polrok 2023-návrh dostali poslanci e-mailom pred rokovaním obecného zastupiteľstva a taktiež bol zverejnený na úradnej tabuli obce Hrabovka. Poslanci predložený návrh **schválili** bez pripomienok.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**6. Stanovisko HK k návrhu rozpočtu na rok 2023 a  na roky 2024,2025**

Hlavná kontrolórka obce predložila poslancom vypracované stanovisko k návrhu rozpočtu na rok 2023 a na roky 2024,2025 so záverom prijať predložený návrh rozpočtu. Predložené stanovisko zobrali poslanci **na vedomie.**

**Hlasovanie:**

**Prítomní: 5 Za: 5 Proti: 0 Zdržal sa:** **0**

**7. Návrh rozpočtu obce Hrabovka na rok 2023 a na roky 2024, 2025**

Návrh rozpočtu na rok 2023 a výhľadovo na roky 2024 a 2025 bola spracovaný a vyvesený na úradnej tabuli obce Hrabovka 15 dní pred zasadnutím obecného zastupiteľstva v Hrabovke. Poslanci dostali predmetný návrh e-mailom spolu so Stanoviskom hlavnej kontrolórky k spracovanému návrhu. Starostka predniesla podľa rozpočtových položiek jednotlivé príjmy a výdaje, ktoré sú položkovo najvyššie a nevyhnutné pre chod obce. V príjmovej časti sú zohľadnené základné príjmy z podielových daní, dane z nehnuteľnosti, za vývoz KO-zvýšenie na základe návrhu VZN 1/2022, za vodu-po obdržaní cenovej reguláce URSO cena za 1m3 vody sa zvýši, príjem z refundácií a dotácií za prenesený výkon štátnej správy. Koncom roka 2022 dostala obec Hrabovka vyjadrenie o schválení dotácie z PPA na Rekonštrukciu zastávkového prístrešku s príslušenstvom. V kapitálovej časti výdavkov je zahrnuté čerpanie finančných prostriedkov z dotácie PPA, ktoré sú účelovo viazané vo výške 11745 € a navýšený je výdaj na úpravu a výsadbu plochy námestia po realizácii Rekonštrukcie zastávkového prístrešku-otázky zo strany poslancov k vysvetleniu čo všetko je zahrnuté v projekte, poslanec Čičo - či je možnosť nahliadnuť do projektu - starostka odpovedala áno, že je k dispozícii na obecnom úrade k nahliadnutiu.

Výdaje obce boli zostavené ako vyrovnaný rozpočet úmerne k príjmom, kde predovšetkým sú pokryté mzdy a odvody, výdaje na bežný chod obce, obecného úradu - elektrina-otázka poslankyňa Mráziková či bolo podaná žiadosť na kompenzáciu zvýšených nákladov na elektrickú energiu. Starostka odpovedala, že podľa pokynov, ktoré sme dostali e-mailom, o kompenzáciu môžu požiadať iba obce, ktoré majú v zriaďovateľskej pôsobnosti ďalšie organizácie ako školy, škôlky a pod. a to len za mesiac august a september - k tomuto problému nastala rozprava , poslanec Plško požiadal, aby starostka informovala poslancov a aby bol tento e-mail zaslaný všetkým poslancom na vedomie. Ďalšou položkou je plyn-otázka poslanec Čičo či sa neuvažuje so zvýšením položky-odpovedala starostka - náklady na plyn sa ročne refundujú, nakoľko sa to týka len vykurovania budovy obecného úradu v spoločnom vlastníctve s COOP Jednota, nie je predpoklad nejakého vysokého nárastu nákladov na plyn. Otázka poslankyne Bulejkovej - cena elektriny sa môže teda ešte zdvihnúť nie je už konečná -starostka odpovedala, že doteraz obce a mestá nemajú zastropované ceny a preto nie je možné s určitosťou povedať ako sa budú ceny vyvíjať. Ďalej je veľká položka vývoz odpadov, náklady na obecný vodovod, v roku 2023 je okrúhle výročie obce, kde je návrh na zvýšené náklady v súvislosti s oslavou tohto výročia. Vo výdavkovej časti sú zohľadnené aj výdavky, ktoré sa budú prenášať z uplynulého roka a tu podotkla starostka, že je tu zahrnutý aj výdaj spojený s výplatou odstupného bývalej starostke obce, ktorý nebol zahrnutý v rozpočte roku 2022. Poslanec Plško - a bude mať obec v plnej výške na výplatu odstupného? Poslankyňa Mráziková reagovala, že poslanci nemajú právo zasahovať do výplaty odstupného, na ktoré je zákonný nárok. Poslanec Plško reagoval, že jeho zaujíma len to či obec má na výplatu v plnej výške jednorázovo, alebo či obec navrhla splátkový kalendár. Starostka reagovala, že áno navrhla, ale tento pani Mráziková neakceptovala. Bolo to rozložené na 6 splátok, nakoľko obec má začiatkom januára zvýšené náklady aj v súvislosti s tým, že v decembri sa musia uhradiť zvýšené náklady na odvody a daň z už spomínaného odstupného a ďalšie výdavky, ktoré sú konštantné pre obec a prenášajú sa z uplynulého roka. K tomu reagovala pani Mráziková, že odstupné malo byť vyplatené v decembri a zo strany obce nedostala žiadne písomné vyjadrenie k odstupnému. Upozornila, že pri odovzdaní funkcie na to upozornila a navrhla starostke, aby jej bolo odstupné vyplatené na 2-krát. Keďže sa tak nestalo a do dnešného dňa nemá žiadne písomné vyjadrenie s iným návrhom nesúhlasí a celú situáciu chce nahlásiť Inšpektorátu práce. Poslankyňa Bulejková reagovala na to, či je to od nej korektný prístup a takto chce vyjsť obci v ústrety. Poslanec Čulen reagoval, že veď treba brať ohľad aj na chod obce. Nikto nechce uberať bývalej starostke právo na odstupné, len treba to urobiť tak, aby obec mohla fungovať. Nastala rozprava medzi poslancami a pani Mrázikovou, pričom na záver konštatovala starostka, že sa jedná o verejné financie a preto je potrebné aby sa k tomu vyjadrilo aj obecné zastupiteľstvo. Poslanec Plško vzhľadom na búrlivú diskusiu navrhol, aby sa rokovalo ďalej k návrhu rozpočtu. O vysvetlenie k položkám rozpočtu požiadal poslanec Čičo-verejné osvetlenie, dohody, výkup pozemkov, poslanec Plško-platy stavebný úrad, obsah telekomuníkačných služieb, všeobecný materiál, software-licencie, údržba výpočtovej techniky, údržba programov-upgrade, poistná zmluva budova a zodpovednosť, požiarna ochrana a prevencia. Poslankyňa Bulejková – súdne spory podľa Výročnej správy neboli uvedené žiadne - odpoveď starostky za rok 2021 žiadne, v roku 2022 – súdny spor s p. Ližičiarom-pozemok pod ČS, obec má rozhodnutie o tom, že tento spor je ukončený v prospech obce Hrabovka, súdny spor s Peťovskými-právny zástupca obce rieši dovolanie. Po skončení rozpravy k rozpočtu vyzvala starostka poslancov k hlasovaniu o návrhu rozpočtu na rok 2023, výsledkom čoho bolo **neschválenie** predloženého návrhu rozpočtu na rok 2023 a roky 2024,2025 . Starostka konštatovala, že na základe tohto hlasovania vstupuje obec v roku 2023 do rozpočtového provizória až do doby schválenia nového rozpočtu.

**Hlasovanie:**

**Prítomní: 5 Za: 2 Proti: 3 Zdržal sa:** **0**

**8. Návrh – VZN č. 1/2022 – miestny poplatok za KO**

Starostka predložila návrh na zvýšenie poplatku za vývoz komunálneho odpadu pre osoby o 20 % t.j výška poplatku by bola 24 €/ osoba za rok. Nárast je potrebný vzhľadom k danej situácii s poplatkami za vývoz odpadu a skládkovanie, ktoré neustále narastajú zo strany vývozcu Marius Pedersen tak, aby pokryl všetky náklady a obec nedoplácala na vývoz komunálneho odpadu. K zvýšeniu poplatkov dochádza vo všetkých okolitých obciach (D.Súča, H.Súča, Skalka n/V, Horné Srnie) – pohybujú sa v rozmedzí od 26 do 30 €. Túto informáciu požiadal poslanec Plško zverejniť spolu s novým VZN č. 1/2022 na stránke obce. Starostka dala hlasovať o návrhu VZN č. 1/2022 – miestny poplatok za komunálny odpad , predložený návrh poslanci **schválili.**

**Hlasovanie:**

**Prítomní: 5 Za: 5 Proti: 0 Zdržal sa:** **0**

**9. Návrh na odvolanie a návrh na schválenie zástupcu do orgánov obchodnej spoločnosti RVSVV s.r.o. Nemšová**

Starostka informovala, že na základe posledných rokovaní na RVSVV s.r.o Nemšová je potrebné uskutočniť zmenu v zastupovaní obce Hrabovka v orgánoch obchodnej spoločnosti RVS Vlára-Váh s.r.o. Nemšová, ktorej členom je aj obec Hrabovka. Predložila návrh a dala hlasovať za uznesenie, ktoré dostali poslanci e-mailom v znení:

**Obecné zastupiteľstvo Obce Hrabovka**

1/ **odvoláva** zástupcu Obce Hrabovka v kontrolnom orgáne obchodnej spoločnosti Regionálna vodárenská spoločnosť Vlára - Váh, s.r.o., sídlo: J. Palu 2/3, 914 41 Nemšová , IČO:36 682 888, zapísaná :v Obch. registri Okresného súdu Trenčín, v odd. Sro, vložka č. 17107/R p. Evu Mrázikovú, trvale bytom Hrabovka 21

2/ **schvaľuje** zástupcu Obce Hrabovka do orgánu obchodnej spoločnosti Regionálna vodárenská spoločnosť Vlára - Váh, s.r.o., sídlo: J. Palu 2/3, 914 41 Nemšová , IČO:36 682 888, zapísaná :v Obch. registri Okresného súdu Trenčín, v odd. Sro, vložka č. 17107/R

p. Martu Kunovú, trvale bytom Hrabovka 61

**10. Diskusia**

\*Poslankyňa Mráziková – otázka k dodatkom k zmluvám na vecné bremeno – obec Zamarovce, TADe-dto-X spol. s r.o. – je potrebné predložiť dodatky na schválenie na obecné zastupiteľstvo, aby sa mohli predložiť na kataster, ide opravu textu – jedno slovo v latinskom znení. Po krátkej rozprave starostka uzatvorila toto konštatovaním, že toto bude doriešené na budúcom zasadnutí obecného zastupiteľstva. Ďalšia otázka zo strany poslankyne Mrázikovej či obec podala žiadosť na odber vody na Okresný úrad Trenčín – odpoveď áno bola podaná.

\*V rámci diskusie predložila starostka návrh – Plán zasadnutí obecného zastupiteľstva na rok 2023. Poslanec Čulen – je tam určená aj hodina? Z dôvodu pracovného vyťaženia by navrhoval určiť hodinu zasadnutí na 18.00 h. S návrhom vyjadrili súhlas aj ďalší poslanci, poslankyňa Mráziková podotkla, že treba v tomto zmysle urobiť zmenu v rokovacom poriadku obce.

K návrhu Plánu zasadnutí dala starostka hlasovať, poslanci predložený návrh schválili.

**Hlasovanie:**

**Prítomní: 5 Za: 5 Proti: 0 Zdržal sa:** **0**

\*Poslanec Plško – otázka k internetovému pripojeniu free wifi obec Hrabovka, ktoré používa pri zasadnutí obecného zastupiteľstva a je limitované časom 1 hodina – odpoveď obec nie je správcom tohto pripojenia. V prípade, že chcú poslanci používať internet počas rokovania dostanú k dispozícii prihlasovacie údaje na pripojenie na internet, ktorý používa obecný úrad.

\*z radov obcčanov pani Čulenová – otázka k ozvučeniu zasadnutia, k zostatku finančných prostriedkov pri ukončení funkcie bývalej starostky, k používaniu mobilného telefónu – doplácanie nad rámec schváleného paušálu.

**11. Záver**

Starostka poďakoval prítomným poslancom a občanom za účasť a ukončila rokovanie obecného zastupiteľstva.

**Obecné zastupiteľstvo v Hrabovke**

 **Uznesenie č. 6-14**

zo zasadnutia OZ v Hrabovke dňa 21.12.2022

***K bodu: Otvorenie zasadnutia***

**Uznesenie č. 6/2022**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva .

V Hrabovke, 21.12.2022

 Marta Kunová

 starostka obce

***K bodu: Kontrola uznesení z predchádzajúceho zasadnutia***

**Uznesenie č. 7/2022**

Obecné zastupiteľstvo v Hrabovke **b e r i e n a  v e d o m i e** správu o kontrole uznesení obecného zastupiteľstva v Hrabovke.

V Hrabovke, 21.12.2022

 Marta Kunová

 starostka obce

***K bodu: Správa o kontrolnej činnosti HK za II. polrok 2022***

 **Uznesenie č. 8/2022**

Obecné zastupiteľstvo v Hrabovke  **b e r i e n a  v e d o m i e**  predloženú správu o kontrolnej činnosti HK za II. polrok 2022.

V Hrabovke, 21.12.2022

 Marta Kunová

 starostka obce

***K bodu: Návrh plánu kontrolnej činnosti HK na I. polrok 2023***

 **Uznesenie č. 9/2022**

Obecné zastupiteľstvo v Hrabovke **s c h v a ľ u j e** Plán kontrolnej činnosti HK na I. polrok 2023.

V Hrabovke, 21.12.2022

 Marta Kunová

 starostka obce

***K bodu: Stanovisko HK k návrhu rozpočtu na rok 2023 a  na roky 2024,2025***

 **Uznesenie č. 10/2022**

Obecné zastupiteľstvo v Hrabovke  **b e r i e n a  v e d o m i e** Stanovisko HK k návrhu rozpočtu na rok 2023 a na roky 2024, 2025.

V Hrabovke, 21.12.2022

 Marta Kunová

 starostka obce

***K bodu: Návrh rozpočtu obce Hrabovka na rok 2023 a na roky 2024, 2025***

 **Uznesenie č. 11/2022**

Obecné zastupiteľstvo v Hrabovke **n e s c h v a ľ u j e** predložený návrh rozpočtu na rok 2023 a na roky 2024, 2025.

V Hrabovke, 21.12.2022

 Marta Kunová

 starostka obce

***K bodu: Návrh – VZN č. 1/2022 – miestny poplatok za KO***

 **Uznesenie č. 12/2022**

Obecné zastupiteľstvo v Hrabovke **s c h v a ľ u j e VZN č. 1/2022 o miestnom poplatku za komunálny odpad** s účinnosťou od 1.1.2023.

V Hrabovke, 21.12.2022

 Marta Kunová

 starostka obce

***K bodu: Návrh na odvolanie a návrh na schválenie zástupcu do orgánov obchodnej spoločnosti RVSVV s.r.o. Nemšová***

 **Uznesenie č. 13/2022**

Obecné zastupiteľstvo v Hrabovke :

1/ **odvoláva** zástupcu Obce Hrabovka v kontrolnom orgáne obchodnej spoločnosti Regionálna vodárenská spoločnosť Vlára - Váh, s.r.o., sídlo: J. Palu 2/3, 914 41 Nemšová , IČO:36 682 888, zapísaná :v Obch. registri Okresného súdu Trenčín, v odd. Sro, vložka č. 17107/R p. Evu Mrázikovú, trvale bytom Hrabovka 21

2/ **schvaľuje** zástupcu Obce Hrabovka do orgánu obchodnej spoločnosti Regionálna vodárenská spoločnosť Vlára - Váh, s.r.o., sídlo: J. Palu 2/3, 914 41 Nemšová , IČO:36 682 888, zapísaná :v Obch. registri Okresného súdu Trenčín, v odd. Sro, vložka č. 17107/R

p. Martu Kunovú, trvale bytom Hrabovka 61

V Hrabovke, 21.12.2022

 Marta Kunová

 starostka obce

***K bodu: Diskusia***

 **Uznesenie č. 14/2022**

Obecné zastupiteľstvo v Hrabovke **s c h v a ľ u j e** Plán zasadnutí obecného zastupiteľstva na rok 2023.

V Hrabovke, 21.12.2022

 Marta Kunová

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Mgr.Bulejková** | **Ing.Čičo** | **Čulen** | **Mráziková** | **Ing.Plško** |
| 6/2022 | **I** | **I** | **I** | **I** | **I** |
| 7/2022 | **I** | **I** | **I** | **I** | **I** |
| 8/2022 | **I** | **I** | **I** | **I** | **I** |
| 9/2022 | **I** | **I** | **I** | **I** | **I** |
| 10/2022 | **I** | **I** | **I** | **I** | **I** |
| 11/2022 | **X** | **I** | **X** | **I** | **X** |
| 12/2022 | **I** | **I** | **I** | **I** | **I** |
| 13/2022 | **I** | **I** | **I** | **I** | **I** |
| 14/2022 | **I** | **I** | **I** | **I** | **I** |
|  |  |  |  |  |  |
|  |  |  |  |  |  |

**Vysvetlivky: I - za O – zdržal sa**

 **X - proti N - neprítomní**

**Overovatelia:**

Mgr. Marta Bulejková .........................................

Ivan Čulen .........................................

**Zapísala:**

Mgr. Janka Štefánková .........................................

Marta Kunová starostka obce